burgasdotpro/wikipedia huggingface dataset:
Omnadren

Omnadren je štvorzložkový testosterón. Štyri odlišné účinné látky sú navzájom zladené tak, aby zaistili čo najdlhšiu dobu pôsobenia v organizme. Veľa ľudí ho prirovnáva k Sustanonu 250. Toto prirovnanie však nie je celkom presné, pretože medzi oboma preparátmi existujú značné rozdiely. Oba praparáty obsahujú dve základné látky: testosterón propionát a fenylpropionát. Ale na rozdiel od Sustanonu 250, obsahuje Omnadren, ako ďalšie dve látky: testosterón isohexanoát a hexanoát. Užívanie Omnadrenu je späté s veľmi vysokou retenciou vody. Výsledkom je prejav vo forme hubovitého a odutého svalstva. Výraz "omna-lebka", alebo posmešne "vodnatá hlava", vznikol pre rýchle, extrémne a dobre viditeľné zadržiavanie vody v tvári, hlavne na čele a pod očami. Výrazné androgénne zloženie Omnadrenu je spojené s vysokým anabolickým účinkom. Ale dosiahnuté prírastky sa po vysadení pomerne rýchlo strácajú (ako pri väčšine testosterónu). Omnadren ľahko aromatizuje. Vedľajšie účinky sú zhodné s inou testosterónovou variáciou. Okrem spomenutej retencie vody, sa objavuje silné akné. Nejde pritom o hnisajúce vredy, ale o veľké množstvo malých pupákov, ktoré budia dojem alergickej vyrážky. Toto akné sa objavuje v hornej časti rúk, na ramenách, prsiach, chrbte i tvári. A to platí i v prípadoch, kedy v predchádzajúcich aplikáciach testosterónu ničím podobným netrpeli. Ďalším nežiaducim účinkom je podráždenosť a agresívne chovanie. To sa dá vysvetliť užívaním omnoho vyšších dávok Omnadrenu, ako v prípade iných (drahších) testosterónov. Ženy by pre zjavné virilizačné príznaky, mali Omnadren radšej obísť. Veľmi háklivým problémom môže byť občasný výskyt nečistôt v injekčnom roztoku. Kvalita výrobkov z východnej Európy nie je tak vysoká ako napr. z Nemecka. Nemožno zaručiť stopercentnú sterilitu a čistotu. Toto znečistenie je hlavnou príčinou tzv. injekčných abscesov (zatvrdnutých a citlivých miest po vpichu).
Vladimír Plulík

Vladimír Plulík (* 3. marec 1963, Piešťany - † 26. jún 2008, Broad Peak) bol slovenský horolezec, vytrvalostný a horský športovec.
Lezenie.
Prvovýstupy, voľné prelezy, reťazovky v Tatrách. Sám si vysoko cenil zimný sólo prechod hrebeňa Tatier 1997, v lete 1999 ho spravil nonstop sólo za 27 hodín. 
Zúčastnil sa piatich expedícií na osemtisícovky, vystúpil na dve. V roku 1997 dosiahol výšku 7900 m pod vrcholom Kančendžongy, v roku 2002 výšku 6300 m na Šiša Pangme a v roku 2005 sa po smrti člena družstva skončila aj výprava na Čho Oju (8201). Bol najúspešnejším účastníkom kontroverznej spolitizovanej výpravy v r. 1998 na Mt. Everest (8848 m), keď naň vystúpil bez kyslíka a dostal za to ocenenie Výstup roka v prísl. kategórii. V roku 2008 sa vybral s Kopoldom do Karakoramu. Vystúpil na vrchol Gašerbrumu I alpským štýlom, na G II sa otočil 300 m pod vrcholom. Potom sa na Broad Peaku s Kopoldom za nejasných okolností rozdelili a V. Plulík na zostupe zahynul. Vyvolalo to veľké kontroverzie, rodina požiadala I. Kollera o pomoc pri prešetrení okolností. 
Memoriál Vlada Plulíka.
Na Vladovu počesť a pripomenutie si jeho pamiatky sa každoročne organizujú bežecké preteky do vrchu "Memoriál Vlada Plulíka". Memoriál sa beží z južnej strany Chopku od hotela Srdiečko na vrchol Chopok. Podujatie je zaradené do Slovenského pohára v behu do vrchu.
Nika (architektúra)

Nika (z ) je dekoratívny polkruhový alebo hranatý výklenok v stene (so sochou, dekoratívnym alebo iným objektom).
Sokratovská metóda (House)

Sokratovská metóda (anglicky: "The Socratic Method") je šiesta epizóda z prvej série seriálu Dr. House.
Dej.
Lucy, matka trpiaca schizofréniou, cíti prudkú bolesť v nohe, spôsobenou krvnou zrazeninou. Zrazenina sa dostane do jej pľúc a ona skolabuje. Nikoho nemá, iba syna, ktorý sa o ňu stará. V nemocnici začne zvracať krv. House rozmýšľa či zvracanie a testy na krv nemali spojitosť s nedostatkom vitamínu K. Foreman a Chase mají prehľadať jej byt a zistiť aké lieky užívala. Namiesto toho nájdu veľa mrazených hamburgerov, z čoho usúdia, že je to jej jediná strava. Na ultrazvuku pečene sa zistí, že má šesť centimetrov veľký nádor. Keďže je schizofrenička, nemôže ísť na transplantáciu. Jedinou možnosťou je operácia, ktorá je však kvôli veľkosti nádoru nemožná. House do nej vpichuje injekciu etanolu, čím nádor zmenší pod stanovenú hranicu. House zistí, že syn, ktorý sa o ňu stará nie je plnoletý a že má v skutočnosti len pätnásť rokov. Neskôr príde do nemocnice sociálna pracovníčka, ktorá ho odvedie do detského domova. House zistí, že na skutočnosť, že sa o syna nemôže starať, upozornila sama matka, čo by nebolo možné pokiaľ by mala schizofréniu. Neskoro v noci ho napadne Wilsonova choroba. Tá hromadí meď v tele a vysvetľuje cirhózu. Druhý deň urobia rýchly test jej očí. Medene sfarbené kruhy okolo rohovky potvrdia Houseovu diagnózu. Po podaných liekoch sa počas niekoľkých dní vylieči a môže sa tak k nej vrátiť syn.
Peter Božík

Peter Božík (* 5. jún 1954, Česko-Slovensko† 17. október 1988, Mount Everest) bol popredný slovenský horolezec a cvičiteľ.
Lezenie.
Okolo sto výstupov v Tatrách, zimný prechod hlavného hrebeňa 1980. V Alpách napr. Triglav, Mt. Blanc. Na Kaukaze štít Ščurovského, Ušba, na Pamíre 1982 štít Korženevskej. V r. 1984 spolu so Stejskalom a Rakoncajom vystúpil na Lhoce Šar (deň po Demjánovi). K najväčším výkonom patrí prvovýstup na K2, ktorý absolvoval s 2 Poliakmi v r. 1986. Do 1. augusta 2012 bol jediným Slovákom, ktorému sa podarilo zliezť K2. Nasledujúci rok mal prvý pokus na Mt. Evereste, dosiahli 8200 m. V roku 1988 sa znova pokúsili o výstup Boningtonovou cestou alpským štýlom. Celá štvorica Just, Božík, Becík, Jaško zahynula na zostupe vo víchrici (Just predtým vystúpil na hlavný vrchol, Božík na južný).
Vernosť (House)

Vernosť (anglicky: "Fidelity") je siedma epizóda z prvej série seriálu Dr. House.
Dej.
Muž menom Ed sa vracia domov po joggingu s najlepším priateľom a nachádza v posteli chorú manželku Allison. Tá spí 18 hodín denne a je veľmi podráždená. House sa zo začiatku domnieva, že ide o klinickú depresiu. Jeho teória sa ale nepotvrdí. Potom čo nie sú schopní odhaliť diagnózu je poslaná na vyšetrenie magnetickou rezonanciou. Dostáva záchvaty. House si myslí, že možná diagnóza je nádor na mozgu, zatiaľ čo si Wilson myslí, že je to rakovina prsníka. Na vyšetrení však nie je nájdený žiadny tumor. House posiela Foremana do Allisoninho zamestnania, kde však nič nenájde. Zisťuje však, že sa tu pripravuje aj králičie mäso, a že by mohlo ísť o králičiu chrípku. Ďalšie symptómy ukazujú na Africkú trypanosomiázu. Obe liečby sú však veľmi riskantné. Musia teda zistiť, či niektorý z páru nemal pomer s niekym iným. To však obaja zásadne poprú. House ju teda začne liečiť na králičiu chrípku Melarsoprolom, ale Allison krátko potom upadne do kómy. Tým sa ukáže, že ide o Africkú trypanosomiázu a House potrebuje manželov súhlas, aby začal s liečbou. Ten manželkinu neveru veľmi ťažko znáša. Dokonca Cameronovej hovorí, že si praje, aby zomrel. Tá, keďže zažila situáciu, kedy jej umieral manžel na rakovinu, jeho chovanie odsúdi. Keď sa Allisonin stav rapidne zhoršuje, jej manžel začne plakať a prosí ju, aby neumierala. Potom čo sa však jej stav zlepší a ona sa prebudí, jej opustí. House sa Allison pýta, kto bol jej milenec, aby sa mohol liečiť. Cameronová potom za ním ide a zisťuje sa, že je to Edov najlepší priateľ.
Jed (House)

Jed (anglicky: "Poison") je ôsma epizóda z prvej série seriálu Dr. House.
Dej.
Hlavný pacient Matt skolabuje počas skúšky z matematiky. House sa domnieva, že ide o drogy, ale toxikológia vyšla negatívne. Vyšle Cameronovú a Foremana, aby u Matta doma našli drogy, ale jediné, čo nájdu, je paradajkové pyré, ktoré javí známky botulotoxickej kontaminácie. House sa domnieva, že príčinou budú pravdepodobne pesticídy, ktoré mohli byť používané pri pestovaní paradajok. Situácia sa skomplikuje, keď sa objaví druhý študent - Chi Ling - s rovnakými príznakmi ako Matt, ktorý s ním však nemá nič spoločného. Mattova matka však nechce, aby bol liečený Houseom a aj keď vedia čo chorobu spôsobilo, chce počkať na vyjadrenie epidemiologického ústavu. House ju oklame, povie Chaseovi aby jej zavolal a vydával sa za pracovníka ústavu s tým, že konzultácia bude možná až ďalší mesiac. Mattova matka nakoniec súhlasí s liečbou a tým zachráni svojho syna. Matt a Chi Ling prišli do styku s pesticídom, ktorý bol vyliaty na oblečenie, ktoré si obaja kúpili.
Neresuscitovať (House)

Neresuscitovať (anglicky: "DNR") je deviata epizóda z prvej série seriálu Dr. House.
Dej.
Podľa mnohých ľudí je John Henry Giles jedným z najlepších hráčov na trúbku. Jedna hudobná skupina by bola rada, keby ju doprevádzal hraním na trúbku. Pri nahrávaní ale dostane dýchací problém. House by rád liečil i jeho paralyzované nohy, ale Cuddyová mu to zakáže a celý prípad preberá Foreman, keďže pacientov ošetrujúci lekár Hamilton je Foremanov učiteľ. Foreman súhlasí s predchádzajúcou diagnózou – t. j. RS (roztrúsená skleróza). John podpisuje DNR (tzn. že si v prípade komplikácii nepraje byť resuscitovaný). Náhle však skolabuje, ale nemôžu ho resuscitovať. House ho aj napriek tomuto zákazu intubuje a zachráni mu tak život, ale zároveň poruší zákon. Housea zažalujú za ublíženie na zdraví. Domnieva sa, že ide o Vegenerovú granulomatózu. Johnov ošetrujúci lekár Hamilton priletí do Princetonu, aby ho odpojil od prístrojov a on tak mohol pokojne zomrieť. House si však zaistí súdny príkaz. Keďže je neskôr stiahnutá žaloba, je stratená možnosť, ako by House mohol zabrániť odpojeniu. Po vypojení dýchacích prístrojov, ale John stále dýcha, čo ukazuje, že nejde o „Vegenera“. John však chce stále zomrieť, keďže už nemôže hrať. House zistí, že prekonal mŕtvicu a zrazeninu na mozgu mu operatívne odstráni, čím opäť získa cit do ruky. Zázrakom sa mu čiastočne vráti i cit do nôh. Vysadia mu tak všetky lieky a zisťujú, ktorý liek zaberá. Nakoniec zistia, že má na chrbtici malformáciu, ktorá stláča nerv. Chirurgicky ju odstránia a John Henry začne opäť chodiť. Ku koncu epizódy venuje Houseovi svoju trúbku.
Anamnéza (House)

Anamnéza (anglicky: "Histories") je desiata epizóda z prvej série seriálu Dr. House.
Dej.
Bezdomovkyňa chce ísť do domu, kde kedysi bývala so svojím manželom a synom. Teraz je tam diskotéka. Vyhadzovač ju najprv nechce pustiť, ale nakoniec ju pustí. Usilovne hľadá Jamesa, ale nenájde ho. V dome potom vypukne bitka, ktorú ukončuje polícia. Na zem zvalí aj ju a ona skolabuje. Foreman tvrdí, že chorá nie je, a že jediný dôvod prečo je v nemocnici je ten, aby sa mala kde vyspať. V nemocnici nakreslí portrét Foremana a potom ho v záchvate pohryzie, čo Foremana rozzúri. House ho potom pošle, aby zistil, kto neznámá bezdomovkyňa je. Jeden z bezdomovcov mu povie, kde pobývala, výmenou za jeho bundu. Podľa chirurgického klinca, ktorý mala v paži zistia, že sa dotyčná volá Victoria Macenová. Po vyšetrení ultrazvukom si Wilson myslí, že má rakovinu vaječníkov. House dostane od Cuddyovej dve študentky, aby ich učil diagnostikovaniu. Foreman sa neskôr s Victoriou zblíži a sľúbi jej, že nájde Jamesa. Victoria dostáva vysokú horúčku a musí ísť do vane s ľadom. Keď sa Victoriin stav zlepší, utečie z nemocnice a na stenách zanechá kresby. Záchranka po chvíli priváža Victoriu do nemocnice s veľmi vysokým pulzom. House sa domnieva, že pulz je spôsobený zásahom elektrickým obuškom. Podľa necitlivého svalu v nohe House zistí, že má besnotu. Foreman musí byť očkovaný a potom sa vydáva s Wilsonom hľadať Jamesa. Zistí však, že James, ktorý je jej dieťa, spoločne s jej manželom zahynuli pri autonehode, kde sa zranila i Victoria.
Zaujímavosti.
Wilson povie Houseovi, že nemá jedného súrodenca, ale dvoch. Jedného nevidel deväť rokov.
Jozef Just (horolezec)

Jozef Just (* 31. január 1955† 17. október 1988, Mount Everest) bol popredný slovenský horolezec.
Lezenie.
Asi dvesto výstupov v Tatrách, zimný prechod hlavného hrebeňa 1974. V Alpách napr. Aig. du Fou v r. 1974, v Pamíre Kullai Ismoili Somonij v r. 1980. V Himalájach vystúpil v r. 1978 Diamírskou stenou na sev. vrchol Nanga Parbatu (7816 m). Zúčastnil sa aj expedícií Kančendžonga 1981 a Mt. Everest 1984. V roku 1988 tam bol znova. Najprv sa s Dušanom Becíkom „aklimatizoval“ rýchlym výstupom na hlavný vrchol Lhoce. Potom sa pokúsili o výstup Boningtonovou cestou alpským štýlom. Po prelezení ťažkej steny Jozef Just pokračoval na hlavný vrchol Mt. Everestu, ostatní traverzovali na normálku. Celá štvorica - Just, Božík, Becík, Jaško - zahynula na zostupe vo víchrici.
Cesta I. triedy 50 (Slovensko)

Cesta I. triedy 50 bola jedna z najdlhších ciest I. triedy na Slovensku. Jej začiatok bol na hraničnom priechode Drietoma s Českom a koniec na hraničnom priechode Vyšné Nemecké na Ukrajinu. Celková dĺžka I/50 bola 403,306 km a prechádzali cez ňu E50, E58, E71, E77, E571 a E572.
K 1. augustu 2015 bola cesta zrušená a rozdelená nasledovne:
Chuck Lorre

Chuck Lorre (rodený Charles Michael Levine 18. októbra, 1952) je úspešný americký spisovateľ, scenárista, režisér, producent a skladateľ, ktorý pracoval na mnohých sitkomoch, vrátane "Dharma a Greg", "Dva a pol chlapa" a "Teória veľkého tresku".
Na konci (po záverečných titulkoch) väčšiny epizód týchto troch seriálov namiesto typického loga produkčnej spoločnosti, Lorre uvádza „vývesky“ ("vanity card"), ktoré majú formu úvodníka, alebo eseje a Lorre v nich píše o rôznych situáciách, ktoré sa mu stali či už pri natáčaní daného seriálu alebo v živote, alebo jeho vlastné myšlienky a názory. Tento text sa zobrazí iba na pár sekúnd, takže divák, ktorý si ho chce prečítať si musí seriál nahrať na video a zastaviť. Tieto vývesky sa dajú taktiež nájsť aj na oficiálnej stránke Chucka Lorra. Pretože Lorre musí často bojovať s cenzúrou televízneho štúdia, na svojej webstránke uvádza vývesky v necenzurovanej podobe.
Chuck Lorre napísal aj úvodnú pieseň k televíznemu seriálu "Mladé ninja korytnačky" (1987), ktorá ho preslávila a pomohla mu stať sa známym producentom. Ako skladateľ získal ocenenie "BMI Television Music Awards" v rokoch 2004, 2005 a 2008 a nomináciu na Cenu Emmy v roku 2004 za titulnú pieseň jeho úspešného seriálu "Dva a pol chlapa".
Chuck Lorre je ženatý s herečkou Karen Witter.
Detoxikácia (House)

Detoxikácia (anglicky: "Detox") je jedenásta epizóda z prvej série seriálu Dr. House.
Dej.
Na začiatku epizódy si 16-ročný Keith vyjde s priateľkou v aute svojho otca. Počas jazdy začne vykašľávať, čoho sa jeho prieteľka zľakne a nabúra. Lekári zistia, že sa mu rozkladajú červené krvinky. Cuddyová navrhne Houseovi, že nebude musieť mesiac slúžiť v ambulancii, keď sa vzdá na týždeň Vicodínu. House súhlasí. Všetky testy sú negatívne. Naraz Keith prestáva vidieť na jedno oko, pretože má zrazeninu na sietnici. Chase navrhne, že oko by mohli zachrániť tak, že z oka chirurgicky odoberú časť sklivca, čo by malo uvoľniť zrazeninu. Vďaka tomu Keith znovu vidí. Houseovi sa dostavili abstinenčné príznaky a nezvláda bolesť. Aby ju čiastočne utlmil, zlomí si ruku. Keith ovracia priateľku, ktorá za ním príde a následne mu skolabujú obličky. Tím prišiel na dve choroby, ktoré by to mohli spôsobovať a to buď lupus alebo hepatitída typu E. Následne začne i rektálne krvácať. Má halucinácie a volá July. Cameronová chce liečiť lupus, ale Housea zajíma July z Keithových halucinacií. Dozvie sa, že je to Keithova mačka, ktorá pred mesiacom zomrela. Keitha medzitým pripravujú na transplantaciu pečene. House potom pošle Foremana a Chasea, aby ju vykopali a priniesli. Mačku sám pitvá a zistí, že zomrela na akútnu otravu naftalínom. V mačke našiel termita, ktorý mal hniezdo v stenách Keithovej izbe. Musí rýchlo zastaviť transplantáciu, ktorá by Keitha zabila. Naftalín sa totiž uložil do tukových zásob a tým, že v nemocnici Keith zle je, tak sa začali tukové zásoby a v nich uložený naftalín uvoľňovať. Vbehne do operačnej sály a opľuje a okašle doktora i pacienta. Tým sa poruší sterilita a operácia nemôže pokračovať. Keithov rozzúrený otec dá Houseovi pesťou, aby mu potom House všetko vysvetlil. Ku konci epizódy sa House priznáva Wilsonovi, že je závislý, ale nijak ho to netrápi.
Kathrin Zettelová

Kathrin Zettelová (* 5. august 1986, Scheibbs, Rakúsko) je bývalá rakúska lyžiarka. Špecializovala sa najmä na točivé disciplíny ako obrovský slalom a slalom. Zettelová debutovala vo Svetovom pohári v marci 2004 a svoje prvé preteky vo Svetovom pohári vyhrala 25. novembra 2006.
V januári 2010, Zettelová vyhrala obe technické disciplíny v Maribore, jej prvé víťazstvo v slalome. Na Zimných olympijských hrách 2014 v Soči, získala bronzovú medailu v slalome na Roza Chutor, jej prvé pódium od októbra a len dva dni po smrti je babky.
Lindsey Vonnová

Lindsey Vonnová, rodená Kildowová (* 18. október 1984, St. Paul, Minnesota, USA) je americká lyžiarka. Je držiteľkou veľkého krištáľového glóbusu za sezóny Svetových pohárov v alpskom lyžovaní 20082010 a 2012, ktorý sa udeľuje pretekárke s najvyšším počtom bodov získaných za sezónu. 
V pretekoch Svetového pohára debutovala 18. novembra 2000 v Park City. Prvé víťazstvo dosiahla v zjazde v kanadskom Lake Louise 3. decembra 2004.
Svetový pohár výsledky.
Sezónne tituly.
20 titulov (4 celkovo, 8 zjazd, 5 super-G, 3 kombinácia)
Dušan Becík

Ing. arch. Dušan Becík (* 6. apríl 1954, Slovenská socialistická republika† 17. október 1988, Mount Everest) bol popredný slovenský horolezec a cvičiteľ.
Rodina.
Jeho brat, Stanislav Becík, bol od 18. augusta 2008 do 9. júla 2010 minister pôdohospodárstva SR.
Lezenie.
Cca 120 výstupov v Tatrách, zimný prechod hlavného hrebeňa 1980. V Alpách napr. Triglav, Mt. Blanc, Les Droites. V Andách prvovýstup v záp. st. Rondoy a Mitturaya (1982). V roku 1985 uskutočnil s Jarýkom Stejskalom jedinečný prvý zimný výstup alpským štýlom na Čho Oju. V roku 1988 prišiel pod Mount Everest. Najprv sa s Jozefom Justom „aklimatizoval“ rýchlym výstupom na hlavný vrchol Lhoce. Potom sa pokúsili o výstup Boningtonovou cestou alpským štýlom. Po prelezení ťažkej steny Jozef Just pokračoval na hlavný vrchol Mt. Everestu, ostatní traverzovali na normálku. Celá štvorica – Just, Božík, Becík, Jaško – zahynula na zostupe vo víchrici.
Wells Fargo Center (Philadelphia)

Wells Fargo Center (predtým aj CoreStates Center, First Union Center a Wachovia Center) je multifunkčný štaión v Philadelphii v štáte Pensylvánia v Spojených štátoch amerických. Aréna bola dokončená v roku 1996 a momentálne v nej hrá domáce zápasy aj tím NHL Philadelphia Flyers.
Dendrológia

Dendrológia (z gr. δένδρον (dendron) = strom) je veda študujúca dreviny, teda stromy, kry, liány a pod. Je odborom vedy botanika a zamestnáva dendrológov.
Dendrológia je súčasťou systematickej botaniky. Jej pôvod súvisí s rozvojom nemeckého lesníctva v polovici 19. storočia. Prvá dendrologická učebnica bola súčasťou učebníc pestovania lesov. Postupne sa vyčleňovali jednotlivé aplikované odbory ako napríklad lesnícka, sadovnícka a ovocinárska dendrológia a z nich boli odvedené drevárske, krajinárske a melioračné. Súčasťou štúdie dendrológie je skúmanie aklimatizácie nepôvodných drevín. Zaoberá sa tiež úlohou drevín v určitých ekosystémoch (informácie o stanovištiach druhov a územiach ich prirodzeného rozšírenia a klíme, ktorá tam panuje).
Základné triedenie drevín.
Ihličnaté dreviny.
Patria sem napríklad jedľa biela, borovica, sekvoja, tis, ginko, smrek, tuja, smrekovec opadavý, jedľovec, borievka a ďalšie.
Listnaté dreviny.
Patria sem napríklad pagaštan, javor, breza, jeľša, buk, dub, jabloň, orech, platan, moruša, višňa, hruška, vŕba, jarabina, lipa, gaštan, jaseň, lieska a ďalšie.
Kry.
Patria sem napriklad muchovník kanadský, beztvarec krovitý, dulovec nádherný, hamamel virgínsky, orgován, baza čierna, slivka, nátržník krovitý, zlatovka prostredná, bršlen, mahónia, vres, skalník a ďalšie.
Popínavé dreviny.
Rozdeľujú sa na ovíjavé s úponkami (pavinič pätlistý), samopopínavé (brečtan, hortenzia), ovíjavé (vistéria) a dreviny bez vlastných upevňovacích orgánov (ruža, jazmín).
Estetické hodnoty drevín.
Pri sadovníckych a krajinárskych úpravách je potrebné okrem funkčnosti prehliadať i na estetické hodnoty. Ide o ich vonkajšie vlastnosti : "veľkosť, tvar, textúra, farba, premenlivosť počas roka, premenlivosť v priebehu celoživotného vývoja drevín a ostatné vlastnosti". 
Veľkosť.
Rozumieme ňou rozmery dreviny vo vyspelom veku (výška, šírka a hrúbka). Na veľkosť prihliadame pri komponovaní vegetačných úprav. Stromy vytvárajú kostru a kulisu jednotlivých častí kompozície. Rámujú priehrady, výhľady, začleňujú stavby do prostredia, zakrývajú nevhodné objekty a vytvárajú tieň. Kry dopĺňajú stromy, uzatvárajú priestor, zvyšujú rozmanitosť a v malých úpravách nahrádzajú stromy. V priestore musia byť vegetačné prvky usporiadané tak, aby menšie boli pred väčšími.
Tvar.
Ide o obrysy drevín, pozorované z rôznych strán. Rozlišuje prirodzený tvar (pri stromoch môže mať vajcovitý, kužeľovitý a oválny, pri kroch vzpriamený, guľovitý, poliehavý, kužeľovitý) a tvarové formy (atypické tvary – stĺpovité, bizarné, previsnuté, dáždnikové, zakrpatené, stĺpovité). 
Textúra.
Textúra je vlastnosť povrchu korún (veľkosť, farba listov, hrúbka, spôsob vetvenia). Rozlišujeme jemnú (mäkká a neurčitá), hrubú (pevná a tvrdá), ťažkú (veľké listy, husté olistenie) a ľahkú (riedke olistenie, vzdušné, presvetlené). 
Farba.
Frebnosť sa uplatňuje pri všetkých častiach drevín, kvetov, plodov, konárikov a kôry.
Premenlivosť v priebehu roka a v priebehu vývoja drevín.
Premenlivosť textúr a farebné stupne – významná (5 rokov – pučanie, kvitnutie, opadávanie listov), priemerná (v priebehu 2 rokov).
Civic Arena

Civic Arena (predtým Civic Auditorium a Mellon Arena, prezývaná aj ako The Igloo) bola športová aréna v meste Pittsburgh v americkom štáte Pensylvánia. Otvorená bola v roku 1961. Domáce zápsy tu odohrával tím NHL Pittsburgh Penguins. Keďže aréna bola najstaršou používanou v NHL, tak podmienkou pre udržanie tímu NHL v Pittsburghu bola výstavba novej arény. Špekulovalo sa najmä o možnosti hrania v Kansas City či Las Vegas. Nová aréna však nakoniec stojí hneď vedľa už búrajúcej sa Mellon Areny.
Martin Gablík

Martin Gablík (* 1953) je popredný slovenský výškový horolezec.
Lezenie.
S výškovým horolezectvom začal Zvolenčan až v zrelom veku. V roku 1996 na Mount Evereste dosiahol 8050 m. Bol tiež členom expedície na Kančedžongu 1997 (dosiahol 8300 m) a Broad Peak 1998 (pomáhal zostúpiť Petrovi Šperkovi). V tom čase zdolal juhoamerickú Aconcaguu. V roku 2002 v rámci medzinárodnej výpravy vystúpil na Makalu. V r. 2004 na Annapurne dosiahol výšku 7200 m. V r. 2007 vystúpil s A. Suchým na Nanga Parbat ako najstarší, 53-ročný Slovák na osemtisícovku.
Ocenenie.
O Broad Peak sa pokúsil aj v roku 2005. Spolu s Rudolfom Bošjakom sa vzdali vlastného výstupu a za cenu veľkého rizika pomáhali zachrániť zraneného poľského horolezca. Slovenský olympijský výbor im udelil cenu Radovana Kaufmana (dnes cena Jána Popluhára). Získali aj cenu Európskeho hnutia Fair Play.
Loptová hra

Loptová hra je športová hra, ktorá sa hrá s loptou z rôznych materiálov, najčastejšie je to však koža (príp. ich plastové náhrady) naplnené vzduchom. Patrí sem napríklad basketbal, futbal, hádzaná, volejbal, ragby, americký futbal, florbal, vodné pólo a iné.
Rôzne loptové hry sa vyvinuli v rôznych častiach sveta. V stredoamerických a severoamerických kultúrach sa u domorodého obyvateľstva vyvinuli predchodcovia väčšiny dnešných loptových hier.
Monika z Tagasty

Svätá Monika (Monika z Tagasty, * 332, Tagasta, Numídia - † 387, Ostia Antica, Taliansko) je kresťanská svätá a matka svätého Augustína. Sviatok má v rímskokatolíckej cirkvi 27. augusta, v pravoslávnej cirkvi 4. mája.
Život.
Monika bola matka sv. Augustína a ďalších dvoch detí. Rodičia ju vydali za pohanského úradníka Patrícia. Svojho syna Augustína zachránila svojimi modlitbami (modlila sa zaňho 17 rokov) a slzami od manichejského bludu a od nemravnosti, takže sa obrátil a stal sa slávnym biskupom v Hippo a cirkevným učiteľom. ,Syn, pre ktorého matka vyplakala toľko sĺz sa nemôže stratiť, " povedal raz sv. Ambróz - milánsky biskup Monike, keď bola opäť zúfala nad výstredným a bezúčelným životom svojho syna Augustína. So slzami ho prosila, aby sa obrátil a prijal krst. Ona mala rozhodujúci podiel na tom, že Augustín našiel cestu. Je znázorňovaná ako matróna alebo s vdovským závojom a má pri sebe kríž alebo knihu. Je patrónkou kresťanských žien a matiek a je vzývaná na záchranu duší detí. Pozostatky sv. Moniky sa nachádzajú v rímskom Kostole sv. Augustína, ktorý sa nachádza neďaleko Panteónu.
Úcta.
Zomrela a bola pochovaná v Ostii. Na kvetnú nedeľu v roku 1430 dal jej pozostatky pápež Martin V. previesť do Ríma, do chrámu svätého Tryfonia. Neskôr boli prenesené a uložené v kostole sv. Augustína.
Monikina pamiatka bola do rímskeho kalendára vložená okolo roku 1550 a určená na 4. máj, deň, keď si ju pripomínal sv. Augustín. Od 5. mája sa potom oslavovalo "obrátenia svätého Augustína". Presný deň jej smrti je neznámy. Pri revízii kalendára v 1969 v rímskokatolíckej cirkvi bol jej sviatok v presunutý ako pamiatka na 27. august, deň pred spomienkou na sv. Augustína.
Mesto v Kalifornii Santa Monica bolo pomenované po nej, pretože misionári na miesto dorazili po prvýkrát práve v deň jej sviatku.
Zobrazenie.
Býva zobrazovaná s vdovským závojom, knihou, krížom, s ružencom v ruke, alebo aj v augustiniánskom hábite - na počesť sv. Augustína. Často je zobrazená, ako sa zhovára sa so svojím synom Augustínom.
Aj keď nebola umučená, občas býva zobrazená s palmou - znakom mučeníkov. Má sa tým naznačiť jej utrpenie, ktoré prežívala nad svojím synom.
Anata

Anata je švédska metalová skupina z mesta Varberg, založená v roku 1993. Anata znamená v japonskom jazyku zámeno používané pre druhú osobu v jednotnom čísle. Anata je aj palestínske mesto, 4 kilometre severovýchodne od Jeruzalema. Ale skupina si dala meno podľa staroegyptskej bohyni vojny a ochrany pred útokmi dravých zvierat. Skupina nahrala štyri štúdiové albumy, dve demo nahrávky a odohrala množstvo koncertov a festivalov hlavne na európskom kontinente. Koncertovali spolu so skupinami ako Dismember, Decapitated, Rotting Christ a Psycroptic. 
Hudobné vplyvy.
Skupina začala hrať na začiatku kariéry typický škandinávsky death metal typu In Flames a Dark Tranquillity, ktorý postupne obohacovali prvkami z fúzneho džezu, progresívneho a technického death metalu, podobného skupinám Atheist alebo Cynic. Skladby skupiny často obsahujú disharmonické akordy, kontrapunkt a disharmónie.
Majstrovstvá Európy vo futbale 2000

Majstrovstvá Európy vo futbale 2000 boli 11. Majstrovstvá Európy vo futbale. Konali sa v Belgicku a Holandsku. Prebiehali od 10. júna do 2. júla 2000. Usporiadatelia mali automaticky zabezpečené miesto, zvyšné tímy hrali v kvalifikácii. Na finálovom turnaji sa zúčastnilo celkovo 16 tímov.
Turnaj vyhrala reprezentácia Francúzska, keď vyhrala vo finále 2-1 nad reprezentáciou Talianska. Najlepším strelcom sa stali Holanďan Patrick Kluivert a Juhoslovan Savo Milošević s 5 gólmi.
Kvalifikácia.
Do kvalifikácie Majstrovstiev Európy roku 1980 vstúpilo celkom 49 tímov, ktoré bojovali celkovo o 16 postupových miest na záverečný finálový turnaj. Holandsko a Belgicko ako hostitelia majstrovstiev sa kvalifikovali automaticky, a tak sa bojovalo o štrnásť miest. Kvalifikácia sa uskutočnila v rokoch 1998 a 1999.
Kvalifikované tímy: 
Výsledky.
Skupina C.
b2
Fred Astaire

Fred Astaire (rodený Frederick Austerlitz; * 10. máj 1899, Omaha, Nebraska, USA – † 22. jún 1987, Los Angeles, Kalifornia, USA) bol americký tanečník a filmová hviezda.
Pochádzal z rodiny rakúskych prisťahovalcov. Už od svojho detstva rád tancoval, najprv vytvoril tanečnú dvojicu so svojou sestrou Adelou.
V tridsiatych rokoch natočil sériu muzikálov ako napríklad "Top Hat" (1935), v ktorých sa preslávil stepovaním so svojou partnerkou Ginger Rogersovou. Toto partnerstvo sa skončilo v roku 1939. Astaire však naďalej zostal populárnou svetovou hviezdou vo filmoch ako "Veľkonočná paráda (Easter Parade)" (1948) a "Silk Stockings" (1957).
V roku 1950 získal Oscara za celoživotné dielo.
Zomrel vo veku 88 rokov na zápal pľúc.
Tetrahedron (časopis)

Tetrahedron je medzinárodný časopis publikujúci pôvodné vedecké články v oblasti organickej chémie. Impakt faktor tohto časopisu je 2,641 (2014).
Arena Zagreb

Arena Zagreb je multifunkčný štadión v chorvátskom hlavnom meste Záhreb. Kapacita štadióna je 16 500 miest.
Arena Zagreb bola hlavným štadiónom Majstrovstiev sveta v hádzanej mužov 2009, odohrali sa tu Majstrovstvá Európy UEFA vo futsale 2012 (spolu so štadiónom Spaladium Arena v Splite), bola jedným zo štadiónov, kde sa konali Majstrovstvá Európy v hádzanej žien 2014 a hralo sa tu finále tenisového stretnutia Davisovho pohára 2016.
Menachem Begin

Menachem Begin (* 16. august 1913, Brest, Ruský štát – † 9. marec 1992, Tel Aviv, Izrael) bol šiesty izraelský predseda vlády. Pochádzal z bývalej ruskej časti Poľska a pred vznikom Izraela bol vodcom izraelskej teroristickej skupiny Irgun. Premiérom sa stal v roku 1977. Nasledujúci rok uzavrel zmluvu s Anwarom Sadatom z Egypta o spolupráci na mieri medzi moslimami a Židmi. Spolu so Sadatom získali v roku 1978 Nobelovu cenu za mier. Je pochovaný na Olivovom vrchu.
Letecká fakulta Technickej univerzity v Košiciach

Letecká fakulta Technickej univerzity v Košiciach (skr. LF TUKE) vznikla 1. februára 2005, ako deviata fakulta Technickej univerzity v Košiciach. 
História.
Transformačný proces slovenských vojenských vysokých škôl, ktorý je za vznikom fakulty, vyvrcholil v roku 2004 prijatím Zákona č. 455/2004 Z.z. o zlúčení "Vojenskej leteckej akadémie v Košiciach" s Technickou univerzitou v Košiciach. Od roku 2017 fakulta zabezpečuje praktickú prípravu profesionálnych pilotov a leteckého technického personálu. Úzko spolupracuje s partnerskou organizáciou Slovak Training Academy na Letisku Košice.
Univerzitné vzdelávanie a vedecký výskum a vývoj vykonáva v základných oblastiach letectva – riadenie a zabezpečenie leteckej dopravy, letecké a kozmické inžinierstvo a bezpečnosť a prevádzka leteckej techniky. Vyštudovaný odborníci sa následne môžu uplatniť na pracovných pozíciach profesionálnych pilotov, riadiacich letovej prevádzky, leteckých technikov na údržbu lietadlových drakov, motorov a avionických systémov a leteckých manažérov pre civilné ale i vojenské letectvo.
Letecká fakulta je taktiež držiteľkou osvedčenia Dopravného úradu SR o odbornej spôsobilosti na prípravu pilotov, pracovníkov riadenia letovej prevádzky a leteckého technického personálu podľa požiadaviek leteckej legislatívy Európskej únie.
Katedry fakulty.
Fakulta pozostáva z týchto piatich katedrí:
Henry Mitchell

Henry Mitchell je fiktívna postava amerického televízneho seriálu (Čarodejnice).
Zaujímavosti.
Je z detského domova.
Coop (Čarodejnice)

Coop je fiktívna postava amerického televízneho seriálu Čarodejnice.
Zaujímavosti.
Je cupido. Živí sa hľadaním lásky.
Enrico Caruso

Enrico Caruso (* 25. február 1873, Neapol, Taliansko – † 2. august 1921, tamže) bol taliansky operný spevák. 
Caruso bol prvým veľkým tenorom, ktorý nahral platne a ktorý zapĺňal koncertné sály po celej Európe a USA. Zomrel na zápal pobrušnice.
Olaf Kölzig

Olaf Kölzig (* 6. apríl 1970, Johannesburg) je bývalý nemecký hokejový brankár. V roku 1989 odišiel do NHL a jeho 1. voľba boli Washington Capitals. Tam odohral 16 sezón a v sezóne 2008/2009 prestúpil do Tampa Bay Lightning. Je nositeľom Vezina Trophy - cena pre najlepšieho brankára uplynulej sezóny v NHL. V lete 2008 podpísal zmluvu ako voľný hráč s tímom Tampa Bay Lightning. Počas prestupovom období na jar 2009 ho klub výmenil do Toronta Maple Leafs.
Igor Koller

Igor Koller (* 2. september 1952) je slovenský horololezec, boulderista, tréner a funkcionár.
Podnikol stovky výstupov v terénoch nižších hôr (hrana Kalamárky v Teplických skalách 1977, Notre Dame 1980), v Tatrách vyše sto výstupov. V Alpách bola najvýznamnejšia jeho "Cesta cez Rybu" v Južnej stene Marmolady plus ďalších šestnásť nových ciest, štyri prvovýstupy na Piz Badile (najznámejšia je "Linea Bianca"), ďašie na Petit Dru, Blaitiére, Les Droites atď. Na Pamíre uskutočnil prvovýstup na štít Žukova s prechodom na Leninov štít (7134 m), vo Fanských horách na Pik Bodchona (5138 m). Dosiahol dobré umiestnenia na skalolezeckých pretekoch v 70. a 80. rokoch. Ako päťdesiatnik sa vybral do Himalájí, v roku 2002 zdolal Castle Peak s Dodom Kopoldom, potom opakovane Shipton Spire. V lezení pookračuje aj po 60-ke. V Yosemitoch v roku 2016 spolu s vrstovníkom Vladimírom Porvazníkom vyliezli za šesť dní klasickú cestu The Nose na El Capitan.
Nevyhýbal sa funkciám − trénerským, v horolezeckom zväze, do marca 2019 bol predsedom Slovenského horolezeckého spolku JAMES (novým predsedom Slovenského horolezeckého spolku JAMES je Anton Pacek). Je majster športu, držiteľ zlatého odznaku JAMESu. Pri hlasovaní čitateľov časopisu Jamesák obsadil Koller 6. miesto v ankete o Horolezca storočia.
Éamon de Valera

Éamon de Valera (rodený ako "George de Valero") (* 14. október 1882, Manhattan, New York – † 29. august 1975, Dublin) bol írsky štátnik, premiér a prezident. Do 20. rokov 20. storočia bolo Írsko stále súčasťou Britských ostrovov. De Valera bojoval za nezávislosť, za čo ho v Británií uväznili. Keď Írsko získalo samostatnosť stal sa predsedom vlády a potom v roku 1959 prezidentom.
Sergej Pavlovič Ďagilev

Sergej Pavlovič Ďagilev (* 31. marec 1872, Selišči, Rusko – † 19. august 1929, Benátky, Taliansko) bol ruský umelecký kritik, mecenáš, baletný inovátor a impresário.
V roku 1909 založil svoju prvú baletnú spoločnosť, v ktorej zažiarili dvaja najväčší tanečníci všetkých čias, Anna Pavlovová a Vaclav Nižinskij. Táto nová spoločnosť sa rozišla so starými konvenciami. Využívali nové krokové variácie, scény navrhovali abstraktní umelci a hudbu komponovali experimentálni a noví skladatelia ako Stravinskij. Ďagilev úplne zmenil spôsoby inscenovania baletu.
Joe DiMaggio

Joe DiMaggio (* 25. november 1914, Martinez, Kalifornia, Spojené štáty† 8. marec 1999, Hollywood, Florida) bol americký bejzbalový hráč. 
Mnohí ho poznajú pre jeho krátke manželstvo s Marilyn Monroe. DiMaggio bol však taký veľký hráč, že poprel teóriu pravdepodobnosti a históriu. Roku 1941 sa mu podarilo loptičku odpáliť najmenej raz v 56 po sebe nasledujúcich zápasoch. Je to doteraz najväčší rekord, ku ktorému sa nikto nepriblížil. Celú svoju kariéru v najvyššej lige hral za New York Yankees.
Váci utca

Váci utca ("Vacovská ulica") je jedna z hlavných ulíc v pešej zóne Budapešti a pravdepodobne najznámejšia ulica v meste. Obsahuje veľké množstvo reštaurácií a obchodov, ktoré sú zamerané predovšetkým na turistov. Nachádza sa v V. budapeštianskom obvode.
Keckove teleskopy

Keckove teleskopy sú dvojica optických a infračervených zrkadlových ďalekohľadov vybudovaných na vyhasnutej sopke Mauna Kea. Teleskopy s názvom Keck 1 a Keck 2 sú rovnaké a stoja vo vzdialenosti 90 metrov od seba. Patria medzi najväčšie ďalekohľady na svete.
Vysoká nadmorská výška, v ktorej observatóriá stoja (4 200 metrov) umožňuje teleskopom okrem viditeľného svetla snímať aj infračervené žiarenie, ktoré hrubšia vrstva zemskej atmosféry pohlcuje. Zrkadlo každého teleskopu sa skladá z 36 segmentov, ktoré spolu vytvárajú optickú plochu v tvare paraboly. Segmenty majú tvar šesťuholníkov a priemer 1,8 metra. Počítače nastavujú zrkadlá tak, že pracujú ako zrkadlo z jediného kusu skla (tzv. aktívna optika) s priemerom 10 metrov. Ich celková zberná plocha 200 metrov2 je 17-krát väčšia ako u Hubbleovho vesmírneho ďalekohľadu. Rozlíšenie infračervenej kamery s indium-antimonitovým snímačom je také veľké, že dokáže rozoznať zdroj porovnateľný s plameňom sviečky na povrchu Mesiaca.
Prvé observatórium začalo pozorovať v roku 1992, druhé o štyri roky neskôr. V rámci kontroly systémov justovania jednotlivých segmentov sa však prvé pozorovania Keckom 1 uskutočnili už v decembri 1990. Prvým objektom pozorovaným ďalekohľadom bola snímka vzdialenej galaxie 4C41.17 v súhvezdí Povozníka. Riadenie zrkadiel počítačom dokáže nielen odstrániť deformáciu spôsobenú ich vlastnou hmotnosťou, ale odstraňuje aj chvenie atmosféry. Hmotnosť každého ďalekohľadu je asi 300 ton.
Ďalekohľady riadi Kalifornská univerzita a NASA. Predmetom ich pozorovaní sú hlavne kopy galaxií, gravitačné šošovky, stredová oblasť našej Galaxie, hľadanie extrasolárnych planét, spektrálne analýzy, identifikácia gama zábleskov a detekcia kozmického deutéria. Niektoré objekty sledujú spoločne s Hubbleovým ďalekohľadom.
Borovica čierna

Borovica čierna ("Pinus nigra") je druh stromu z rodu borovica ("Pinus"). 
Je charakteristická hrubšími ihlicami s dĺžkou minimálne 10 cm a nerozpadavými šiškami s hrubými semennými šupinami. Ihlice vyrastajú na skrátených konárikoch - brachyblastoch - vo zväzočkoch po dvoch.
Je dôležitým lesotvorným druhom na suchých plochách vápencových pohorí strednej a južnej Európy. Veľmi rozšírená a častá je v južnej Európe, na Balkáne a v Stredomorí. Nie je zriedkavá vo veľkých parkoch a záhradách, pestuje sa i lesnícky. Má veľmi živičnaté drevo, zväčša žlto sfarbené.
Muhammad Džinnáh

Muhammad Džinnáh (* 25. december 1876, Karáči, Britská India – † 11. september 1948, tamže) bol prvý guvernér Pakistanu. Ako člen Indického národného kongresu od roku 1906, bojoval za samostatný moslimský štát na indickom subkontinente. Keď vznikol Pakistan ako oblasť obývaná moslimami v roku 1947, stal sa jeho prvým generálnym guvernérom.
Prasličkorasty

Prasličkorasty (lat. "Equisetophyta", "Sphenopsida", "Sphenophytina") alebo prasličky (iný názov: equisetidová (vývojová) vetva; lat. "Equisetidae", "Equisetopsida" [v širšom zmysle], "Equisetatae", "Articulatae", "Articulata") sú veľký taxón výtrusných cievnatých rastlín, často považovaný za oddelenie, podtriedu či triedu. Sú to prevažne suchozemské rastliny, ktoré svoj najväčší rozvoj dosiahli v karbóne. 
Prasličky v užšom zmysle ("Equisetopsida" v užšom zmysle) je taxón v rámci prasličkorastov tvorený recentnými prasličkorastmi a tou časťou vyhynutých prasličkorastov, ktorá je s nimi najviac príbuzná. Prasličky v užšom zmysle konkrétne pozostávajú z jediného radu prasličkotvaré ("Equisetales") v širšom zmysle, namiesto ktorého však niektorí autori majú dva rady: prasličkotvaré ("Equisetales") v užšom zmysle a kalamity ("Calamitales"). Latinský názov "Equisetopsida" má okrem vyššie uvedených dvoch významov ešte tretí význam - v najširšom zmysle ide o synonymum cievnatých rastlín ("Embryophyta"). 
Charakteristika.
Dnes prežívajúce zástupce sú zvyčajne rozkonárené byle so zakrpatenými listami, ktoré priliehajú k stonke. Ich stonky sú duté, článkované a rýhované. Členia sa na silnejšie "nódy" (uzly) a stonkové články "internódiá". Stredom stonky vedie centrálna dutina a okolo nej sú bočné (valekulárne) dutiny, ktoré sú v závislosti od druhu menšieho priemeru alebo rovnaké ako centrálna dutina. Stonky sú krehké, inkrustované oxidom kremičitým, obsahujú lignín a suberín. Ak sa rozkonárujú, rozkonárujú sa praslenovito, čo znamená, že bočné konáriky dookola obrastajú hlavnú stonku. Listy sú často nezelené a na báze zrastajú. Väčšina asimilačného pletiva prasličiek sa nenachádza v listoch, ale v podpokožkovej kôre. Ich podzemky sú bohato rozkonárené. 
Prasličky netvoria kvety a teda ani semená. Rozmnožujú sa výtrusmi (spórmi), ktoré vznikajú vo výtrusniciach vyrastajúcich na spodnej strane sporangioforov - špeciálne uspôsobených listov. Tieto listy majú tvar šesťbokých doštičiek usporiadaných v praslenoch, ktoréí spolu vytvárajú tzv. výtrusnicový klas. Výtrusy nesú útvary zvané haptery, ktoré sa za vlhka skrúcajú a za sucha otvárajú. Haptery napomáhajú šíreniu spór. Pohlavné bunky sa tvoria na zelenom gametofyte, ktorý vyrastie zo spóry. 
História.
Najstaršie nálezy prasličkorastov pochádzajú z devónu, z obdobia pred 408-360 miliónmi rokov. V karbóne dosahovali stromovitý vzhľad s výškou až 30 metrov, a tvorili rozsiehle pralesy na močaristých pôdach. V perme však začali ustupovať a do dnešnej doby prežilo iba niekoľko druhov.
Výskyt.
Rozšírené sú kozmopolitne okrem Austrálie, Antarktídy a Nového Zélandu. Najväčší počet druhov reastie na severnej pologuli medzi 40° a 60° zemepisnej šírky. Darí sa im na vlhkých stanovišitach.
Ľudovít Záhoranský

Ľudovít Záhoranský (* 23. apríl 1939) je slovenský horolezec a tréner.
Lezecké výkony.
285 výstupov v Tatrách, napr. Lapińského komín na Kazalnicu Mengusovskú. V Alpách Walkerov pilier na Grandes Jorasses (r. 1967), Bonattiho na Petit Dru a Grand Capucin, atď. Prvovýstupy na kaukazské 5-tisícovky; na Pamíre prvovýstup na Leninov štít. Člen expedície Nanga Parbat 1971 (dosiahol 8075 m), Makalu 1973 (dosiahol 7840 m). V r. 1978 prvovýstup na Nandádéví (7816 m). V r. 1981 so Psotkom vystúpil na vrchol Kančendžongy. Zúčastnil sa aj expedície Mount Everest 1984.
Zaslúžilý majster športu, dostal Zlatý odznak IAMESu. Dnes žije ako penzista na Morave.
Nepriama úmernosť

Nepriama úmernosť alebo nepriama úmera je funkcia daná predpisom
formula_1
kde formula_2.
Vlastnosti.
Definičný obor je množina reálnych čísel s výnimkou prvku 0. Obor hodnôt je rovnaká množina. Ak formula_3 je funkcia klesajúca na celom definičnom obore, no ak formula_4, potom je funkcia rastúca na celom definičnom obore. Funkcia má dve asymptoty - os formula_5 a os formula_6. Grafom nepriamej úmernosti je rovnoosá hyperbola.
Koľkokrát sa zväčší dĺžka jednej odvesny, toľkokrát sa zmenší dĺžka druhej odvesny (pri danom obsahu trojuholníka). Hovoríme, že dĺžka jednej odvesny je nepriamo úmerná dĺžke druhej odvesny.
Arno Puškáš

Arno Puškáš (* 4. február 1925, Košice – † 9. jún 2001) bol popredný slovenský horolezec, publicista, chatár, člen Horskej služby.
Lezenie a písanie.
Pochádzal z Košíc. Celý jeho život však bol spätý s Vysokými Tatrami. Začínal ako horský nosič, 13 rokov bol chatárom na Chate pod Rysmi a potom na Kežmarskej chate.
Urobil vyše 200 tatranských prvovýstupov, najmä v zime. Známe sú napríklad výstupy na pravý pilier Galérie Ganku, na Ošarpance, juhozápadný pilier na Voliu vežu, prvé zimné prelezenie Stanisławského komína v severnej stene Malého Kežmarského štítu s partnerom Karolom Cermanom. Navštívil Júlske Alpy, vystúpil na Mt. Blanc, Grossglockner. Navštívil Pyreneje, Atlas, Olymp. V roku 1969 a 1971 bol účastníkom prvých dvoch expedícií na Nanga Parbat. Na tej druhej vystúpil na Čongru (predvrchol) a juhovýchodný vrchol Nanga Parbatu (7530 m). Bol v nórskom pohorí Romsdal, navštívil saharské pohorie Ahaggar, trikrát Fanské vrchy, Pamír 1979 - Kullai Ismoili Somonij. 
Náš najvýznamnejší horolezecký publicista - 18 kníh, 2 poviedky, asi 1200 článkov s horolezeckou tématikou. Polyglot, fotograf, grafik. Jeho "Opus Magnum" je podrobný desaťdielny Horolezecký sprievodca Vysoké Tatry, ktorého písal a vydával 32 rokov.
Kubická funkcia

Kubická funkcia je polynomická funkcia tretieho stupňa, ktorej predpis je
formula_1
Koeficienty pri mocninách premenných sú ľubovoľné reálne čísla, ale formula_2.
Vlastnosti.
Definičný obor kubickej funkcie je množina reálnych čísel. Obor hodnôt je tá istá množina. 
Špeciálny prípad kubickej funkcie je funkcia 
formula_3
ktorá sa zaraďuje do skupiny mocninových funkcií.
Samuel (prorok)

Samuel bol významný hebrejský prorok. Jeho meno v preklade do slovenčiny znamená "Božie meno". 
Bol zrejme pisateľom týchto biblických kníh/častí Starého zákona Biblie: Sudcovia, Rút a časti 1. knihy Samuelovej. Jeho otec sa volal "Elkána" (1 Sam 1,1.21). Elkána bol Lévita nekňazského rodu Kehátovcov (1 Krn 6,33-38). Samuel mal ešte troch bratov a dve sestry (1 Sam 2,21). Jeho matka "Anna" nemohla mať najskôr deti, a preto prosila Boha, aby ju v tomto smere požehnal s tým, že ona ho daruje jemu naspäť, tým že ho zasvätí Bohu. A tak sa do roka Anne skutočne narodil syn, ktorého z vďačnosti zasvätila Bohu ako Nazarejca, po odstavení ho dala do svätostánku, kde bol v starostlivosti veľkňaza "Héli"ho. Jeho matka ho každý rok navštevovala a nosila mu nový plášť.
Prorok.
Samuel sa stáva prorokom ešte ako chlapec, keď mal oznámiť Hélimu Božie posolstvo. Toto proroctvo sa naplnilo (1 Sam 3,2-21), a tak sa začala Samuelova práca ako proroka a celý Izrael si potom uvedomil, že Samuel je naozaj Božím prorokom. Okrem toho sa stal i sudcom.
Samuel stále vyzýval Izraelitov, aby zavrhli modlárske uctievanie a slúžili iba pravému Bohu. Izraeliti ho poslúchli a prosili, aby požiadal Boha o pomoc proti Filištíncom, ktorí ich stále napádali (1 Sam 7,2-9). Samuel to urobil. Boh sa naozaj postavil na stranu Izraelitov, uviedol Filištíncov do zmätku, a tak mohli Izraeliti zvíťaziť.
Poverený pomazávať kráľov.
Samuelovi synovia "Joel" a "Abijah" však neboli ako Samuel, ľud nechcel ani jedného z nich za Samuelovho nástupcu (1 Sam 8,2-5) a žiadal Samuela, aby im ustanovil kráľa tak, ako to bolo vtedy bežné u iných národov. Samuel sa v súvislosti s tým modlil k Bohu, aby vedel ako sa má zachovať. Izraeliti totiž doposiaľ nemali žiadneho ľudského kráľa, lebo ich kráľom bol sám Boh. Boh síce vypočul ich žiadosť, ale vopred varoval, aké to bude mať aj negatívne následky, keď bude nad nimi vládnuť len človek. Samuel dostal presné pokyny, ako postupovať. Za prvého izraelského kráľa bol vybraný a pomazaný "Saul" z kmeňa Benjamín (1 Sam 8,6-10). Hoci bol Saul spočiatku dobrým kráľom, časom sa ukázalo, že rozhodnutie Izraelitov mať kráľa nebolo dobré. Saul dvakrát hrubo porušil Božie nariadenie, preto bol Samuel vyzvaný, aby najskôr odsúdil Saulovo správanie a oznámil mu Božie rozhodnutie, že jeho kraľovanie Boh čoskoro ukončí a že Boh Saula zavrhuje ako kráľa (1 Sam 13,13). Samuel dostal poverenie, aby pomazal nového kráľa nad Izraelom a to "Dávida", ktorý bol pastierom a najmladším synom Izaiho z kmeňa Júdu.
Jeho význam.
Keď Samuel nakoniec zomrel, celý Izrael ho oplakával a nakoniec ho pochovali pri jeho dome v "Ráme" (1 Sam 25,1). Samuel po celoživotnej službe zomrel ako schválený Boží služobník, tak ako o tom hovorí Biblia napr. v Hebr 11,32, alebo v Žalme 99,6. Počas svojho života bol veľmi odvážny a vytrvalý, keď oznamoval Božie rozhodnutia, oddaný pravému uctievaniu a navyše bol poctivý aj vo vzťahu k druhým ľuďom (1 Sam 10,24; 13,13; 15,32.33).
Jeho pozostatky boli z Júdska prenesené do Carihradu za cisára Arkádia r. 466.
Gréckokatolícka a pravoslávna cirkev si ho pripomínajú 20. augusta.
Faktúra

Faktúra (z ) môže byť:
Tvaroh

Tvaroh je mliečny výrobok smotanovej chuti, tuhšej konzistencie a zvyčajne bielej farby. Vzniká zrážaním mliečnej bielkoviny – kazeínu. Názvom tvaroh sa označujú všetky nezrelé syry pripravované z odstredeného kravského mlieka.
Coop

Coop môže byť:
Kentico CMS

Kentico CMS je redakčný systém (anglická skratka CMS) pre tvorbu a správu webových stránok, on-line obchodov, intranetov a stránok využívajúcich technológiu Web 2.0. Kentico je používané vo viac ako 7,000 web stránkach v 84 krajinách. Kentico CMS používa platformy ASP.NET a Microsoft SQL server. Kentico umožňuje vývoj pomocou portálového enginu alebo tiež 
priamo v prostredí Visual Studio. Kentico je kompatibilné s Microsoft Windows Azure.
História.
Kentico CMS je vyvíjané spoločnosťou Kentico Software, založenou v roku 2004 Petrom Palasom a sídliacou v Brne. V roku 2008 Kentico Software
otvorila pobočku v USA a v roku 2010 tiež pobočku vo Veľkej Británii a druhú pobočku v USA.
V roku 2010 bola spoločnosť Kentico Software vyhlásená ako nejrýchlejšie rastúca česká firma v rebríčku FAST 50 vyhlasovaným spoločnosťou 
Deloitte a to vďaka jej 1781% rastu v priebehu posledných piatich rokov..
Moduly.
Funkcionalita Kentico CMS pokrýva päť oblastí: Systém pre správu obsahu, E-komercia, Social Networking, Intranet a Online Marketing. Kentico CMS obsahuje 40 modulov a viac ako 250 web part.
Frank Rossavik

Frank Mauritz Rossavik (* 21. december 1965) je nórsky novinár a spisovateľ.
V rokoch 1996 až 2008 pracoval v denníku Bergens Tidende ako hlavný politický komentátor. Od februára 2009 je zástupcom šéfredaktora týždenníka Morgenbladet. Je autorom dvoch kníh. Hei til EU vyšla v roku 2005 vo Spartacus forlag, Stikk i strid. Ein biografi om Einar Førde v roku 2007 a Rossavik za ní dostal Brageprisen v kategorii literatúra faktu.
V roku 1986 absolvoval bakalárske štúdium politoligie na univerzite v Bergene (Universitetet i Bergen) a v roku 2004 magisterské štúdium medzinárodnej politiky na Centre Européen de Recherches Internationales et Stratégiques v Bruseli.
V letech 1987 až 1988 pracoval ako novinár v Rogalands Avis a neskôr do roku 1990 ako tiskový tajomník Levej socialistickej strany. V rokoch 1992 až 1995 ako vedúcí informačného odboru Evropského hnutia (Europabevegelsen).